
Tisztelt Képviselő-testület!

Az igazgatási szünetről szóló 2023. évi XXVI. törvény (a továbbiakban: törvény) 7. § (1) bekezdése szerint az 1. § (1) bekezdése szerinti kormányrendeletben meghatározott időszakra igazgatási szünetet rendelhet el a települési önkormányzat képviselő-testületének polgármesteri hivatala, közös önkormányzati hivatala.

A képviselő-testület – a törvényben foglalt döntéshozatalra vonatkozó szabályokat betartva – a 33/2026.(II.11.) önkormányzati határozatával a Bátaszéki KÖH részére - az igazgatási szünet elrendeléséről szóló 316/2024. (XI. 6.) Korm. rendelet szerinti - 2026. december 28. napjától 2027. január 3. napjáig tartó igazgatási szünet elrendeléséről döntött.

A törvény 7. § (6) bekezdése szerint: 
„(6) Az e törvényben foglaltak nem érintik a Kttv. alapján elrendelhető – az 1. § (1) bekezdése szerinti kormányrendeletben meghatározottól eltérő időszakra eső – igazgatási szünetet.”

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése szerint a képviselő- testület a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.
A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet 13. § (1) bekezdése és 15. §-a szerint:
[bookmark: chp1]„13. § (1) Az igazgatási szünet időtartama
a) nyáron öt egybefüggő naptári hét, amely augusztus 20-át közvetlenül követő vasárnapig tart,
b) télen két egybefüggő naptári hét, amely január 1-jét közvetlenül követő vasárnapig tart.”
„15. § A Kormány a Kttv. 232. § (3) bekezdése alapján a helyi önkormányzat képviselő-testülete számára ajánlja igazgatási szünet elrendelése esetén az e rendeletben foglaltak figyelembevételét.“
	
Az igazgatási szünet alkalmazása megkönnyíti a rendes szabadság adott évben történő kiadását, melyet hosszú évek óta elrendelt a képviselő- testület. Ennek megfelelően a képviselő-testület a tavalyi évben Bátaszéki Közös Önkormányzati Hivatalban az igazgatási szünetről szóló 2023. évi XXVI. törvény 7. § (1) bekezdésében kapott hatáskörében eljárva a a 2025. december 29.– 2026. január 1. között, a közszolgálati tisztviselőkről szóló 2011. évi CXCIX. törvény 232. § (3) bekezdésében kapott hatáskörében eljárva 2025. december 22-23. közötti időszakra rendelt el igazgatási szünetet.

2026. év vége a következőképpen alakulna:

2026. december 21.  Kttv. 232. § (3) bekezdése szerinti igazgatási szünet elrendelését kérjük
2026. december 22.  Kttv. 232. § (3) bekezdése szerinti igazgatási szünet elrendelését kérjük
2026. december 23. Kttv. 232. § (3) bekezdése szerinti igazgatási szünet elrendelését kérjük
2026. december 24. áthelyezett pihenőnap (a munkanap 2026. dec. 12-ére került áthelyezésre)
2026. december 25. munkaszüneti nap 
2026. december 26. munkaszüneti nap, hétvége (szombat)
2026. december 27. hétvége (vasárnap)
2026. december 28. 316/2024. (XI. 6.) Korm. rendelethez igazodó elrendelt igazgatási sz.
2026. december 29. 316/2024. (XI. 6.) Korm. rendelethez igazodó elrendelt igazgatási sz.
2026. december 30. 316/2024. (XI. 6.) Korm. rendelethez igazodó elrendelt igazgatási sz.
2026. december 31. 316/2024. (XI. 6.) Korm. rendelethez igazodó elrendelt igazgatási sz.
2026. január 1. 316/2024. (XI. 6.) Korm. rendelethez igazodó elrendelt igazgatási sz.
2026. január 2. 316/2024. (XI. 6.) Korm. rendelethez igazodó elrendelt igazgatási sz.
2026. január 3. 316/2024. (XI. 6.) Korm. rendelethez igazodó elrendelt igazgatási sz.

A fentiekre figyelemmel kezdeményezem a képviselő-testületnél – a Kttv. 232. § (3) bekezdésére hivatkozással – a 2026. december 21-23. időszakra az igazgatási szünet elrendelését, mely időtartamban a hivatal zárva tartana. 

Ezen időtartamon belül az anyakönyvvezető tartana telefonos ügyeletet, így sürgős anyakönyvet érintő ügyekben berendelhető lenne a hivatalba. A hosszabbított igazgatási szünet elrendelése a hivatalban energiamegtakarítást is eredményezne.

Kérjük a Tisztelt Képviselő-testületet az alábbi határozati javaslat elfogadására:

1.sz. Ha t á r o z a t i   j a v a s l a t :

a Bátaszéki KÖH részére - a közszolgálati tisztviselőkről szóló 2011. évi CXCIX. törvény 232. § (3) bekezdés szerinti -igazgatási szünet elrendelésére

Bátaszék Város Önkormányzatának Képviselő-testülete 
a) a közszolgálati tisztviselőkről szóló 2011. évi CXCIX. törvény 232. § (3) bekezdésében kapott hatáskörében eljárva a Bátaszéki Közös Önkormányzati Hivatalban 2026. december 21-23. napján, a hivatal zárva tartásával igazgatási szünetet rendel el;
b) felkéri az aljegyzőt a feladatellátás zavartalan biztosítása érdekében szükséges intézkedések megtételére.

Határidő: 2026. december 10.
Felelős: dr. Mihó Beatrix aljegyző
	    (szükséges intézkedések megtételéért)
               
Határozatról értesül: irattár


A hivatal megkereste az Önkormányzat valamennyi intézményét és tájékoztatást kért az intézményvezetőktől arról, hogy a téli időszakban, az igazgatási szünet időtartamában a feladatellátás fennakadása nélkül szünetet tud-e az intézmény tartani. A korlátozott működés, illetve működési szünet elrendelése a szabadságok kiadását könnyíti, valamint célja, hogy az oktatási és nevelési intézmények téli szünetéhez igazodva a dolgozók kiskorú gyermekeinek felügyelete biztosítva legyen. Az intézményvezetők válasza alapján a következő működési szünetek elrendelésére teszünk javaslatot az egyes intézményeknél.

Javasoljuk a 2. sz. határozati javaslat elfogadásával a Keresztély Gyula Városi Könyvtárban az igazgató javaslatának megfelelően a működési szünet elrendelését 2026. december 19. – 2027. január 3. között.

2. sz. Ha t á r o z a t i   j a v a s l a t :

a Keresztély Gyula Városi Könyvtár részére működési szünet elrendelésére

Bátaszék Város Önkormányzatának Képviselő-testülete 
a) a fenntartásában működő Keresztély Gyula Városi Könyvtárban a 2026. december 19. – 2027. január 3. közötti időszakra működési szünetet rendel el;
b) felkéri az igazgatót a feladatellátás zavartalan biztosítása érdekében szükséges intézkedések megtételére.

Határidő: 2026. december 10.
Felelős: Pataki Sára igazgató
	    (a látogatók tájékoztatásáért)
               
Határozatról értesül: Városi Könyvtár
                                 irattár

Javasoljuk, hogy a 3. sz. határozati javaslat elfogadásával a T. Képviselő- testület javasolja a Társulási Tanácsnak, mint fenntartónak a Gondozási Központnál az intézményvezető javaslatára a működési szünet elrendelését a következők szerint:

Család- és Gyermekjóléti Szolgálat:
2026.12.22. és 2026.12.23. 7.30-12.00 óráig történne az ügyfélfogadás a Szolgálat épületében. Mindkét nap 12.00-16.00 óráig - krízis esetén - telefonos ügyeleti rendszerben lehetne elérni a családsegítőket. 

A Szolgálat 2026.12.29. és 2026.12.31. napokon zárva tartana, mindkét nap 7.30-16.00 óráig - krízis esetén - telefonos ügyeleti rendszerben lehetne elérni a családsegítőket.

2026.12.28. és 2026.12.30. 7.30-12.00 óráig történne az ügyfélfogadás a Szolgálat épületében. 12.00-16.00 óráig - krízis esetén - telefonos ügyeleti rendszerben lehetne elérni a családsegítőket. 

Krízis esetén hívható telefonszám, közzétételre kerül.

Nappali ellátás: 
A 2026.12.23-án és 2026. 12. 28.- 2026.12.31. napokon az intézmény rövidített nyitva tartassál 7.30-13.30 óráig fogadná az ellátottakat, mivel igény jelentkezett a szolgáltatás biztosítására.
2027.01.04-tőI a megszokott nyitvatartási rend szerint fogadják a klubtagokat.
Étkeztetés:
Munkanapokon a szolgáltatás a megszokott rendben működik.

Házi segítségnyújtás: 
A két ünnep között 2026.12.28.-2026.12.31. napokon előzetes igényfelmérés alapján nyújtanák a szolgáltatást.
2027.01.04-től a megszokott formában biztosítanák a házi segítségnyújtást.
3. sz. Ha t á r o z a t i   j a v a s l a t :

Javaslat a Gondozási Központ részére működési szünet elrendelésére

Bátaszék Város Önkormányzatának Képviselő-testülete javasolja a Bátaszék és Környéke Egészségügyi, Szociális és Gyermekjóléti Intézményfenntartó Társulás Társulási Tanácsának, hogy a fenntartásában működő Gondozási Központnál – működési szünetet rendeljen el az alábbiak szerint: 

a) a család- és gyermekjóléti szolgálat esetében 2026. december 22. – 2026. december 23. között, illetve 2026. december 28. és 2026. december 30. napokon az intézmény nyitva tartása 7.30-12 óra közötti ügyfélfogadás biztosításával, valamint 12.30-16.00 óráig - krízis esetén - telefonos ügyelet működtetésével, 2026. december 29. és 2026. december 31. napokon telefonos ügyelet biztosításával valósul meg;

b) 2026. december 23-án a nappali ellátás esetében 7.30-13.30-ig, rövidített nyitva tartással fogadják az ellátottakat;

c) [bookmark: _GoBack] 2026. december 28. – 2026. december 31. között a házi segítségnyújtás esetében előzetes igényfelmérés szerinti szolgáltatás nyújtása mellett; valamint nappali ellátás esetében az intézmény rövidített nyitva tartásával 7.30-13.30 óráig fogadja az ellátottakat;

d) kérje fel az intézményvezetőt a feladatellátás zavartalan biztosítása érdekében szükséges intézkedések megtételére.

Határidő: 2026. december 10.
Felelős: Borosné Simon Zsuzsanna intézményvezető
	    (a látogatók tájékoztatásáért)
               
Határozatról értesül: Gondozási Központ
                                  irattár

A MOB intézményvezetője javaslatának megfelelően a következőképpen teszünk a működési szünet elrendelésére javaslatot: Ebben az évben a téli szünet 2026. december 21-23-ig és 2026. december 28-31-ig tart.
Idén is a szülők körében felmérik az óvodai és bölcsődei ellátásra történő igényt, és egy csoportszobában biztosítják a folyamatos ellátást. A két ünnep közötti időszakra az óvodai és bölcsődei ellátásra nem szokott kérelem érkezni, ez idő alatt a főzőkonyha sem üzemel. A pörbölyi konyha 2026. december 21-től leáll, ott nem lesz főzés. 2027. január 4-től a konyhák újból biztosítják az étkezést.

A fentiekre tekintettel javasoljuk, hogy az 4. sz. határozati javaslat elfogadásával a T. Képviselő-testület javasolja a Társulási Tanácsnak, mint fenntartónak a Bátaszéki Mikrotérségi Óvoda, Bölcsőde és Konyhán a főigazgató javaslata szerinti működési szünet elrendelését az alábbiak szerint:
· az Óvoda és Bölcsődei Egységnél 2026. december 21. – 2026. december 31. között, egy óvodai csoportban folyamatos ügyelet biztosítása mellett, valamint
· a Konyhai Egysége 2026. december 28. – 2027. január 3. közötti, 
· a Pörbölyi Konyhai Egysége 2026. december 21. – 2027. január 3. közötti zárva tartásával.


4. sz. Ha t á r o z a t i   j a v a s l a t :

Javaslat a Bátaszéki Mikrotérségi Óvoda, Bölcsőde és Konyha részére működési szünet elrendelésére

Bátaszék Város Önkormányzatának Képviselő-testülete 
a) javasolja a Mikrotérségi Óvoda és Bölcsőde Intézmény-fenntartó Társulás Társulási Tanácsának, hogy a fenntartásában működő Bátaszéki Mikrotérségi Óvoda, Bölcsőde és Konyhán működési szünetet rendeljen el az alábbiak szerint:

aa) az Óvoda és Bölcsődei Egységnél 2026. december 21. – 2026. december 31. között a Városi Óvoda székhelyén, Bátaszéken legalább egy csoportszobában az ügyeleti ellátás folyamatos biztosításával, valamint
[bookmark: _Hlk183108853]
ab) a Bátaszéki Konyhai Egysége 2026. december 28. – 2027. január 3. közötti zárva tartásával,

ab) a Pörbölyi Konyhai Egysége 2026. december 21. – 2027. január 3. közötti zárva tartásával,

b) felkéri a főigazgatót a feladatellátás zavartalan biztosítása érdekében a Városi Óvoda székhelyén, Bátaszéken legalább egy csoportszobában az ügyeleti ellátás folyamatos biztosításáról gondoskodjon.

Határidő: 2026. december 10.
Felelős: Révész Petra főigazgató
	     (a szülők tájékoztatásáért)
               
Határozatról értesül: MOB
                                 irattár

